**Greit å vite:**

| **Når jeg leser …** | **da betyr det …** |
| --- | --- |
| avfall, et | søppel, rester |
| belaste, å | å tynge, utsette for slitasje eller en påkjenning |
| dekor, en | en dekorasjon, pynt |
| fordel, en | noe som er gunstig for noen |
| gjenbruk, et | det å bruke et produkt til et annet formål enn det var laget for  |
| gjenvinne, å | å gjøre en brukt eller ødelagt gjenstand brukbar igjen |
| interiør, et | det du har inne i huset ditt, for eksempel møbler |
| krevende | som er vanskelig, utfordrende |
| kvitte seg med, å | det å skille seg av med noe |
| loppe-marked, et | et sted der du selger brukte gjenstander |
| masse-produsere, å | å produsere et stort antall av én vare |
| meningsfull | som gir mening, oppfattes som viktig og av verdi |
| ombruk, et  | det å bruke noe om igjen |
| over-forbruke, å | å bruke mer enn nødvendig, ofte til skade for miljøet |
| redusere, å | å sette ned, forminske |
| tilrettelegge, å | å legge til rette for noe, ordne, planlegge |

705 – Her får gamle ting en ny sjanse

 Klar Tale nr. 38 / 2025

Land i verden bruker for mange ressurser. Det gjelder også i Norge. Nordmenn har faktisk doblet forbruket sitt siden 1990.

16. april i 2025 var Norges dag for over-forbruk. Da hadde vi brukt opp alle ressursene som jorda skaper i løpet av et helt år. Denne datoen forteller hva som ville skjedd hvis alle land i verden brukte like mye ressurser som oss.

Verden ville altså gått tom for ressurser 16. april hvis alle brukte like mye som oss. Norges dag for over-forbruk kom seks dager etter Sverige. Vi lå tre dager før Frankrike.

Qatar forbruker mest. Landet brukte opp årets ressurser allerede 6. februar i år.

For hele verden samlet, brukte vi opp jordas ressurser 24. juli. Derfor er det viktig å ta godt vare på det vi allerede har.

*Kilder: Global Footprint Network, Naturvernforbundet, Klar Tale.*

**Spørsmål:**

1. Hvor ligger brukt-butikken Resirkula?

**Svar:**

2. Hvem kom med ideen om et kjøpe-senter med brukte varer?

**Svar:**

3. Hvem er Maria Sætersdal Remøe?

**Svar:**

4. Hvilken dag brukte verden opp jordas ressurser for i år?

**Svar:**

5. Kan du nevne et eksempel på hvordan vi kan forbruke mindre?

**Svar:**

6. Hva er fordelene med å kjøpe brukte varer, ifølge Kirsi Laitala.

**Svar:**

7. Når åpnet Resirkula butikken sin?

**Svar:**

8. Hvilket land forbruker mest ressurser?

**Svar:**

**Oppgave: Sett ordene på rett sted i teksten**

klær

eller

ut

planeten

anbefaler

repareres

låne

ordninger

vi

blant

Slik kan du forbruke mindre

Nordmenn er \_ \_ \_ \_ \_ dem som bruker aller mest i Europa. Et for stort forbruk er skadelig for både \_ \_ \_ \_ \_ \_ \_ \_ og andre arter.

Men \_ \_ kan forbruke mindre. Det viktigste er å ta bedre vare på det vi allerede har, ifølge OsloMet. Både \_ \_ \_ \_ og elektronikk kan \_ \_ \_ \_ \_ \_ \_ \_ \_ eller bli til nye ting. Da slipper vi å hente \_ \_ flere ressurser fra naturen. Dette bidrar også til mindre forurensing fra transport.

Naturvern-forbundet \_ \_ \_ \_ \_ \_ \_ \_ \_ nabolags-marked. Da kan du få naboene dine til å finne frem ting de ikke trenger lenger. Du kan enten selge tingene, gi dem vekk \_ \_ \_ \_ \_ bytte dem bort.

Oslo kommune anbefaler å \_ \_ \_ \_ eller leie det du ikke trenger hver dag. Flere kommuner har \_ \_ \_ \_ \_ \_ \_ \_ \_ for lån av utstyr til fritids-aktiviteter. Det finnes også tjenester for lån av biler eller verktøy.

Det er også lurt å kaste mindre mat.

*Kilder: Naturvernforbundet, Oslo kommune, OsloMet.*

Du finner artikkelen du trenger til denne oppgaven i papirutgaven av Klar Tale. Du finner den i e-avisen her: <https://utgave.klartale.no/>

Du finner også artikkelen på klartale.no i løpet av uka.

**Om bindestreker:**

I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.